Singel-kapteinen kikker etter kjekke typer i OL: Stine Bredal Oftedal: – Jeg er forlovet med håndballen
Sammen med singelkollega Amanda Kurtovic har hun på det meste sett syv kamper på en dag i OL. Den heftige lidenskapen til spillet deler de med blant andre Nora Mørk. Etter Montenegro: – Jeg blir oppgitt over meg selv VG spør om Bredal Oftedal er gift med håndballen, men 24-åringen er like langt fra ekteskapsmodus som hun her i Brasil er vekke fra barndomshjemmet på Gjelleråsen ved Oslo. Etter mye latter kommer vi frem til følgende: – Jeg er forlovet med håndballen, sier hun foran søndagens femte OL-kamp – mot Romania. Det har gått snart seks år siden vi presenterte det sensasjonelle EM-uttaket av den da 19-årige debutanten hjemme i Nittedal. Tittelen bidro hun selv med: – Det hadde vært bra å få en «Stine søker kjæreste» i VG. Leste du? – Spilte som OL-mestre Hun fikk ønsket oppfylt og har vel angret et par ganger senere. Men som omtrent alltid: Stine Bredal Oftedal smiler av hele greia. Mange potensielle beilere vil kanskje mene at den lyse norske kapteinen ser ut som en vakker vårdag i Stryn. Men hun prioriterer håndballen og lever profflivet Paris sammen med lillesøsteren. Hanna (22) er den eneste som mangler i Rio. På lørdag kveld ble det ikke noen date med en OL-kjekkas for storesøster, men et hyggelig møte med mamma Ellen, pappa Svein og lillebroren Hermann. Ny trend: Derfor bretter Kurtovic opp trøya – He, he. Nei, nei. Jeg har ikke noen planer om å endre på singelstatusen her. Men jeg kan jo kikke litt ekstra da. Det er veldig lov og det gjør jeg, sier hun. – Livet i OL-leiren er skikkelig kult. Dette er veldig overveldende. Mye inntrykk. Mange folk. Fortsatt stort å se ekstra store personligheter. – Hvem har det vært kulest å se? – Vi var vitne til at Novak Djokovic hadde en liten trening rett utenfor døren vår. Det har vært det morsomste til nå. Vi sto så nær tennisbanen som mulig og fulgte med. Amanda Kurtovic befant seg en dag plutselig midt blant de amerikanske basketballstjernene. – Jeg klarte å miste de og er egentlig litt skuffet over det. Amanda kom midt i beste «prime time» der. Der er det mange store stjerner, sier Stine (168 cm). For Kurtovic (175 cm) møtte OLs lengste og største stjerner. Kevin Durant (206 cm) har årslønn på omtrent 125 millioner kroner. Norges høyrekant ble sjarmert. Keeper-Kari hylles: – Jeg var bedre i London-OL – De var bra altså, men kanskje litt høye for meg. Jeg bare ser, smiler Kurtovic. Norge har jobbet seg opp etter en svak start mot Brasil. Tre OL-seire på rad har ikke Håndballjentene opplevd siden de kapret gullet for fire år siden. Stine Bredal Oftedal har kommet seg over syv bom på ni skudd da kvartfinaleplassen ble sikret mot Montenegro fredag. – Det var det siste jeg tenkte på før jeg sovnet den kvelden. Men nå begynner det å komme seg, sier hun og satser på en stor forandring mot Romania. Singelstatusen derimot. Den skal få bli stående. –
Etter tre strake seire skinner sola på Stine Bredal Oftedal. Den single landslagskapteinen kikker etter kjekke typer i OL-leiren, men håndballen okkuperer nesten all tid.